projecte-aina/catalan_government_crawling huggingface dataset:
El Departament de Cultura i les seves entitats adscrites són beneficiaris del Programa Operatiu FEDER Catalunya 2014-2020 en operacions d'execució directa.
Els projectes que s'estan impulsant en aquest període de programació es vinculen específicament amb dos plans sectorials com a marcs de selecció.
D'una banda, el Pla de Museus 2030, que permet programar operacions en museus de l'eix 6.
Aquestes activitats van dirigides a la conservació, la protecció, el foment i el desenvolupament del patrimoni cultural.
D'altra banda, l'Agenda digital de Catalunya 2020, marc estratègic de les operacions de l'eix 2, encaminades a reforçar les aplicacions de les tecnologies de la informació i de la comunicació per a la cultura electrònica
El Fons Europeu de Desenvolupament Regional (FEDER) contribueix al finançament de projectes orientats a reforçar la cohesió econòmica, social i territorial i corregir els principals desequilibris regionals de la Unió Europea per mitjà del desenvolupament sostenible i l'ajustament estructural de les economies regionals.
Per assolir-ho concedeix ajuts a diferents tipus d'activitats, com la inversió fixa en béns d'equip i infraestructures de petita envergadura, entre les quals hi trobem petites infraestructures culturals i de turisme sostenible, serveis a les empreses, ajudes a organismes de recerca i innovació i inversió en tecnologia i recerca aplicada a les empreses.
El Programa Operatiu FEDER de Catalunya 2014-2020 recull l'estratègia de la Generalitat de Catalunya i desenvolupa els objectius de la política regional comunitària que s'han de dur a terme amb l'ajut dels fons europeus.
Els eixos prioritaris en els quals el Departament de Cultura emmarca les seves polítiques i projectes són:
Aquest projecte està cofinançat pel Fons Europeu de Desenvolupament Regional (FEDER)
ARTIS és un projecte de cooperació entre França (Occitània) i Catalunya, impulsat pel Departament de Cultura, que s'emmarca en el programa europeu de cooperació territorial POCTEFA.
Els socis que conformen el projecte:
El programa POCTEFA s'articula a partir de 5 eixos estratègics que tenen com a objectiu fomentar el desenvolupament sostenible del territori transfronterer.
ARTIS s'emmarca en els següents eixos i objectius del programa POCTEFA:
Tots els museus que es van presentar a la convocatòria han obtingut finançament.
Es destinaran 11 milions euros als projectes, que sumats a l'aportació que faran els mateixos beneficiaris representarà una inversió total de 22,5 milions d'euros en els equipaments museístics catalans.
El Govern ha aprovat l'adjudicació provisional de la convocatòria d'inversió en infraestructures del PO FEDER de Catalunya 2014-2020 en l'àmbit dels equipaments d'arts escèniques i musicals, dels equipaments museístics i de la gestió i conservació del patrimoni cultural arquitectònic, arqueològic i paleontològic.
Després que el mes d'abril del 2020 la Comissió Europea decidís destinar els fons europeus d'aquests ajuts a pal·liar els efectes derivats de la pandèmia sanitària, el Departament de Cultura, a través del Consell d'Administració de l'Oficina de Suport a la Iniciativa Cultural, va aprovar el passat mes d'agost la modificació de les bases de la convocatòria amb l'objectiu de mantenir-la en tràmit, passant a finançar-se amb fons propis de la Generalitat de Catalunya, però sense modificar els requisits i les condicions substancials de les persones destinatàries d'aquestes subvencions.
Era la primera vegada que el sector cultural optava a aquest tipus d'ajut europeu i s'ha aconseguit no perdre aquests recursos.
En l'àmbit dels equipaments museístics es farà una aportació extraordinària d'un total d'11 milions d'euros que, sumats a la que faran els mateixos beneficiaris representarà una inversió total de 22,5 milions d'euros en els equipaments museístics catalans.
Aquests ajuts es destinen a projectes d'infraestructures culturals i han d'estar finalitzats el 31 de desembre de 2022.
Es dona suport al següent tipus d'actuacions:
A continuació, presentem el llistat provisional de museus beneficiaris:
"El Departament de Cultura adjudica 57 projectes en grans infraestructures culturals"
DOGC, núm. 8200, del 13/08/2020
Aquest espai recull la informació més rellevant sobre la pandèmia i els recursos per poder-hi fer front.
Hi trobareu tota la normativa actualitzada, inclòs el Pla de represa dels museus; les polítiques per fer-hi front, com el Pla de mesures d'urgència del Departament de Cultura; guies i manuals d'actuació, elaborats pels mateixos museus; un espai col·laboratiu per formular dubtes i recomanacions; i una recopilació de les anàlisis i reflexions fetes sobre l'impacte que la COVID-19 està tenint en els museus.
Des del 18 de juny, la Generalitat té les competències en la recuperació de la pandèmia de la COVID-19, en els termes que estableix el Decret 63/2020.
El mateix dia va dictar les mesures bàsiques de protecció i organitzatives a través de la Resolució SLT/1429/2020.
A partir d'aquesta data s'han pres més resolucions, d'acord amb l'evolució de la pandèmia.
El 3 de juliol de 2020 el Comitè Tècnic del Pla PROCICAT va aprovar el Pla de represa de Museus, que dona les mesures i recomanacions de seguretat i d'accessibilitat per als equips dels museus i per als visitants.
Document aprovat pel Comitè Tècnic del Pla PROCICAT en data 3 de juliol de 2020.
Trobareu les resolucions al dia del Departament de Salut sobre les mesures de prevenció de la pandèmia.
Normativa de la Generalitat, de l'Estat i europea més recent respecte a la prevenció de la pandèmia.
Documents amb propostes de comunicació i de seguretat per a fer accessibles les visites als museus.
Espai col·laboratiu per elaborar mesures i recomanacions per als museus.
Exemples de plans de contingència de museus i altres documents que us poden ser útils en l'elaboració o actualització del pla de contingència del vostre museu.
Vint-i-tres mesures concretes i urgents de rescat dels museus i del teixit productiu, i de millora en àmbits clau com la transformació digital, la relació amb la comunitat, l'escola o el turisme.
El Pla de rescat del sector cultural respon a les principals necessitats de tot el sector cultural que s'han detectat des del Departament de Cultura amb les aportacions de bona part dels agents culturals (associacions, organitzacions públiques, equipaments, sindicats, entitats empresarials, etc.).
El Consell d'Administració, que es l'òrgan de govern de l'OSIC, es reuneix en junta com a mínim sis vegades l'any i, amb caràcter extraordinari, tantes vegades com sigui necessari.
Des de la seva constitució, el 20 de gener de 2012, i durant tot l'any 2012, el Consell d'Administració ha estat composat per les persones següents:
Xavier Solà i Cabanas, secretari general del Departament de Cultura
Salvador Estapé i Triay, director general d'Afers Econòmics del Departament d'Economia i Coneixement
Jordi Cabré i Trias, director general de Promoció i Cooperació Cultural
Gorka Knörr Borràs, director de l'Institut Català de les Empreses Culturals
Norbert Tomàs i Bilbeny, director del Consell Nacional de la Cultura i de les Arts
Oriol Izquierdo i Llopis, director de la Institució de les Lletres Catalanes
Isabel Colomer i Riera, administradora de l'OSIC
El període per presentar les sol·licituds és del 21 de juliol al 14 de setembre de 2020, ambdós inclosos.
L'objectiu és contribuir econòmicament a l'execució d'obres de consolidació o restauració en immobles situats a Catalunya i protegits en qualitat de béns culturals d'interès nacional, en les categories de Monument Històric, Jardí Històric o Zona d'Interès Etnològic, o béns culturals d'interès local.
Amb una dotació màxima de 5.500.000 euros, la convocatòria preveu que les obres es puguin fer en un període de tres anys, és a dir de 2020 a 2022.
Com a novetat d'aquest any, s'inclouen les cooperatives agràries.
El període per presentar les sol·licituds és del 21 de juliol al 14 de setembre de 2020 (ambdós inclosos), i la tramitació es fa a través de la plataforma EACAT, en el cas d'ens locals, i a través de Tràmits gencat en el cas de persones físiques, agrupacions, fundacions i entitats sense ànim de lucre.
Aquesta convocatòria és per al trienni 2020-2022.
A partir de l'entrada en vigor del Real Decret 463/2020, de 14 de març, que declarava l'estat d'alarma per la gestió de la crisi sanitària ocasionada pel COVID-19, l'OSIC ha establert unes mesures d'urgència destinades al sector de la cultura per minimitzar l'impacte de la crisi.
Entre aquestes mesures, a més a més de la creació de dues noves línies de subvenció per fer front a les pèrdues i a les despeses estructurals ocasionades per l'emergència sanitària, també s'han aplicat altres mesures per a la flexibilització de les bases:
Les resolucions i acords del Consell d'Administració de l'OSIC es publiquen al Tauler de la Seu electrònica de l'Administració de la Generalitat de Catalunya.
El Consell d'Administració de l'OSIC va aprovar el 28 de juliol les resolucions de concessió i denegació de les línies de subvenció i beques següents:
L'OSIC està programant els pagaments per a finals de juliol i finals d'agost de les justificacions 2019 tancades a data d'avui.
Així mateix, entre els mesos de juliol i agost es realitzaran els pagaments de tots els expedients concedits al juny i a primers de juliol.
Els expedients concedits el 28 de juliol es pagaran a setembre.
Durant el mes de juliol s'han estat pagant els expedients concedits de les subvencions extraordinàries COVID-19 amb la màxima rapidesa possible, per donar liquiditat a les empreses i a les entitats sol·licitants.
En cas de dubtes sobre l'estat del pagament del vostre expedient, podeu enviar un correu electrònic a [EMAIL].
L'Oficina de Suport a la Iniciativa Cultural ha publicat la modificació de les convocatòries per a la concessió de subvencions per al cofinançament pel PO FEDER de Catalunya 2014-2020 d'operacions en l'àmbit dels equipaments museístics, dels equipaments d'arts escèniques i visuals, i de la gestió i conservació del patrimoni cultural arquitectònic, arqueològic i paleontològic.
Les modificacions impliquen per a les persones interessades el canvi següent:
En cas de dubtes, podeu enviar un correu electrònic a la bústia [EMAIL].
El període per presentar sol·licituds és del 29 de setembre al 14 d'octubre de 2020.
El Departament de Cultura ha publicat al DOGC una segona convocatòria destinada a les biblioteques públiques de Catalunya:
El període de presentació de sol·licituds és del 29 de setembre al 14 d'octubre de 2020, ambdós inclosos.
El tràmit per sol·licitar aquest ajut s'ha de fer telemàticament, a través de la plataforma de tramitació interadministrativa EACAT.
El Departament de Cultura posa a disposició de les persones sol·licitants els números de telèfon següents: 93 880 50 82 (per a consultes sobre tramitació telemàtica) i 93 554 72 35 (per a consultes sobre el contingut del projecte).
També es pot enviar un correu electrònic a [EMAIL]
La tramitació d'aquests ajuts s'ha de fer a través d'EACAT.
Els formularis de justificació dels expedients 2020 ja estan disponibles.
L'Oficina de Suport a la Iniciativa Cultural posa a disposició de les persones beneficiàries d'un ajut els formularis de justificació.
El formulari és igual al d'anys anteriors, és a dir, un formulari PDF molt semblant al de la sol·licitud.
Com cada any, per fer el tràmit de justificació cal tenir present la base general 17.1 i els apartats de justificació de les bases específiques de cada línia d'ajuts.
Hem actualitzat els manuals de justificació següents:
Com a novetat d'aquest any, s'implementaran un seguit de mesures de flexibilització, entre les quals destaca l' ampliació de terminis de compliment de l'objecte i finalitat de la subvenció o ajut, així com els terminis de presentació de la documentació justificativa.
Així mateix, també es finançaran les despeses realitzades per les persones beneficiàries encara que no s'hagi assolit, totalment o parcialment, l'objecte i finalitat de la subvenció o ajut.
Els nous terminis de presentació de la documentació justificativa es podran consultar als tràmits en línia de les subvencions o ajuts de l'OSIC.
Queden pocs dies perquè es tanqui el termini per presentar sol·licituds a les línies de subvencions següents:
Línies extraordinàries COVID-19
Àmbit de les lletres catalanes i occitanes
Com cada any, les sol·licituds de subvenció s'han de tramitar telemàticament a través de Tràmits gencat, en cas de persones físiques, entitats privades o empreses, i per EACAT en el cas d'ens públics.
L'OSIC ha programat els pagaments per a finals de setembre de les justificacions 2019 tancades a data d'avui.
Així mateix, entre finals de setembre i finals d'octubre es realitzaran els pagaments de tots els expedients concedits al mitjans de setembre.
Durant el mes de setembre s'han estat pagant els expedients concedits de les subvencions extraordinàries COVID-19 amb la màxima rapidesa possible, per donar liquiditat a les empreses i a les entitats sol·licitants.
En cas de dubtes sobre l'estat del pagament del vostre expedient, podeu enviar un correu electrònic a [EMAIL].
L'exposició pretén mostrar la vida i trajectòria de l'actriu Margarida Xirgu.
Aquesta mostra vol obrir vàries finestres que ensenyin diferents vessants de la seva figura.
Es recullen aspectes de la seva vida que es classifiquen en:
- Adolescència i inici de professió
Objectes personals, cartes, documents oficials, fotografies, audiovisuals són part del contingut de l'exposició que pretén arribar a tot tipus de públic: des dels que ja coneixen i respecten la seva figura fins a aquells que no en tenen cap coneixement.
A través d'aquest material organitzat i disposat de manera que es puguin seguir les seves vessants com a actriu i com a dona, podrem entendre, viure, sentir i veure la seva realitat, les seves vivències, les seves experiències de manera contextualitzada dins la història del nostre país.
Pretenem que la visita sigui amena de manera que es faci interessant per a tot tipus de públic.
És per aquest motiu que alguns dels mòduls contindran material audiovisual o només sonor que farà estar actius als visitants durant el seu passeig per la vida de l'actriu.
Contextualització, recerca, coordinació i continguts: Ester Bartomeu
Responsable del disseny i muntatge: Jordi Tolosa
Disseny del cartell: Clàudia Vives-Fierro
12 desembre 2019 - 'Margarida Xirgu, l'actriu més internacional del seu temps', a càrrec d'Araceli Bruch.
18 desembre 2018 - 'La correspondència de Margarida Xirgu', amb Àngels Bassas, acompanyada al violoncel per Ester Vila.
La difusió de la cultura cinematogràfica, audiovisual i digital catalanes és indispensable per entendre noves formes d'expressió artístiques i poder-hi interactuar i competir a nivell internacional, mantenint la idiosincràsia cultural i artística catalanes.
En l'àmbit cinematogràfic, especialment des de la Filmoteca de Catalunya, es treballa per a la recuperació, conservació, restauració, catalogació i difusió del patrimoni fílmic.
A un nivell audiovisual més ampli, l' Institut Català de les Empreses Culturals (ICEC) fomenta la producció, distribució, exhibició i distribució de projectes audiovisuals catalans per tal d'eixamplar la cultura i indústria audiovisuals del país.
La promoció del territori com a plató audiovisual i la internacionalització del sector es vehiculen a través de la Catalunya Film Commission (CFC) i de Catalan Films & TV, respectivament.
De la seva banda, l'estimulant sector digital, que inclou els videojocs, l'audiovisual, la música i el multimèdia, està en alça a Catalunya i es revela fonamental per transportar les noves realitats canviants al món cultural, sense necessitat d'abandonar altres expressions artístiques tradicionals sinó creant-hi sinèrgies.
Informació de l'Institut Català de les Dones
L'estat de confinament derivat de la situació d'emergència sanitària pel Covid-19 té un impacte clar en les dones en situació de violències masclistes i llurs fills i filles, especialment aquelles que pateixen situacions de risc.
És per això que des de l'Institut Català de les Dones hem posat a disposició els darrers dies diverses eines per a facilitar l'atenció i suport a les dones víctimes de violència masclistes.
Per altra banda, hem creat espais de coordinació amb els Departaments de la Generalitat més implicats en la lluita contra les violències masclistes i que gestionen serveis d'atenció a dones víctimes de violències masclistes, amb les entitats especialitzades que treballen per la igualtat i l'eradicació de les violències masclistes, i tenim previstos també espais de coordinació en l'àmbit municipal.
En aquesta pàgina es fa difusió de la informació relativa a les agendes públiques amb grups d'interès, els obsequis i les invitacions a viatges, desplaçaments i allotjaments dels alts càrrecs del Departament de Cultura.
Aquesta informació es publica en el marc del Codi de conducta dels alts càrrecs i personal directiu de l'Administració de la Generalitat i de les entitats del seu sector públic, aprovat per Acord del Govern de 21 de juny de 2016.
Amb la intenció de pal·liar i minimitzar al màxim les conseqüències econòmiques que la pandèmia de la COVID-19 pugui deixar en el sector cultural, el Govern de la Generalitat de Catalunya posa en marxa un Pla de rescat amb tota una sèrie de mesures per tal de protegir el teixit cultural i donar-li tot el suport necessari a fi que, un cop finalitzada aquesta crisi sanitària, es pugui reemprendre l'activitat cultural al més aviat possible.
En aquesta pàgina web, un espai viu en actualització constant, hi trobareu informació de les necessitats manifestades per les diferents entitats representatives del sector, així com de les mesures que vagi prenent la Generalitat per donar-hi cobertura.
També s'hi incorporaran totes les informacions de les diferents administracions que afectin directament el sector cultural o les mesures de caràcter general més importants que també hi poden incidir.
Finalment, hi haurà una secció de dades de seguiment de l'impacte de la crisi en el sector.
El Pla de rescat del sector cultural respon a les principals necessitats que s'han detectat des del Departament de Cultura amb les aportacions de bona part dels agents culturals (associacions, organitzacions públiques, equipaments, sindicats, entitats empresarials, etc.) i es fixa en els àmbits següents:
Mesures de protecció del sector per donar resposta a l'emergència del moment i que l'impacte de la crisi no provoqui danys irreparables
Mesures de reactivació del sector perquè pugui tornar a l'activitat quan la situació sanitària ho permeti
Programar la represa mitjançant plans de desconfinament sectorials, un pla de comunicació per a la recuperació de públics i altres accions directes
Aquest recull normatiu conté les disposicions legals per les quals es regulen les matèries en què el Departament de Cultura té competència.
Si ho desitgeu, també podeu consultar la normativa que es troba en estat de tramitació.
Es mostren les principals normes publicades fins a l'aplicació de la Llei 19/2014, del 29 de desembre, de transparència, accés a la informació pública i bon govern i, des de l'entrada en vigor d'aquesta Llei, es recullen totes les normatives i els documents de tramitació corresponents.
Nascuda a Artesa de Segre l'any 1960
Llicenciada en Història de l'Art per la Universitat de Barcelona.
Postgrau en Gestió i Administració de Sistema Educatiu per l'Institut de Ciències de l'Educació de la Universitat Autònoma de Barcelona i màster en Gestió Pública per la Universitat Autònoma de Barcelona.
Ha estat directora general de Creació, Acció Territorial i Biblioteques del Departament de Cultura des del juny de 2018 fins al setembre de 2020.
Va ser diputada al Parlament de Catalunya, les legislatures IX, X i XI.
Portaveu de la Comissió de Cultura i Llengua, membre de les comissions d'Igualtat de les Persones, d'Infància, de Justícia, d'Ensenyament i Universitats, de la Corporació Catalana de Mitjans Audiovisuals i vicepresidenta de la Sindicatura de Greuges (2011-2017).
Entre els anys 1995 i 2003 va ser tinent d'alcalde-regidora de Serveis a la Persona de l'Ajuntament de Sant Cugat del Vallès (Cultura, Educació, Joventut i Cooperació).
Presidenta delegada de l'Organisme Autònom del Centre Cultural i del Patronat Municipal d'Educació de l'Ajuntament de Sant Cugat del Vallès.
Del 2000 al 2003 va ser presidenta de la Comissió de Cultura de l'Associació Catalana de Municipis i presidenta del Consell del Centre de Normalització Lingüística del Vallès Occidental III.
Va coordinar el llibre Cultura i municipi.
Polítiques Culturals Municipals a Catalunya.
Universitat Autònoma de Barcelona (2007).
És coautora del llibre El meu llibre de Sant Cugat, proposta didàctica d'estudi de la ciutat en tots el àmbits que la componen (1993).
Publicació realitzada en motiu de l'exposició "LLIBERTAT!
Fontserè i el cartellisme compromès (1931-1939)", presentada a l'Arxiu Nacional de Catalunya en el marc de la commemoració del centenari del naixement de Carles Fontserè, impulsada pel Departament de Cultura.
Una mostra que inclou els 22 cartells que Fontserè va dibuixar durant els anys trenta del segle XX, la majoria arran de la guerra civil, quan tenia entre 16 i 22 anys.
El fil conductor de la mostra és el record de cadascun dels cartells que Fontserè va deixar al llibre Memòries d'un cartellista català (1931-1939), contextualitzat amb l'exposició dels testimonis documentals de l'època que conserva l'Arxiu Nacional de Catalunya (reproduccions de fotografies, documents textuals, cartells d'altres artistes, etc.).
Aquest llibre és un homenatge acadèmic profundament merescut a Francesc Fontbona, com a reconeixement a la seva labor intel·lectual, i per valorar a qui avui podem afirmar que és la personalitat més destacada en l'estudi de l'art català dels segles XIX i XX.
Els seus nombrosos treballs, de gran excel·lència com a historiador de l'art, han servit per a posar al dia no només l'estudi del Modernisme com un dels moments culturals més brillants de l'art català, sinó també a nombrosos artistes que van treballar en aquest nou ambient artístic, com són el jove Picasso, Isidre Nonell i Gaudí, entre d'altres.
El Pla pretén que tots els sectors del Govern, de les administracions públiques catalanes i de la societat contribueixin conjuntament a elaborar polítiques públiques saludables i a desenvolupar iniciatives determinades de promoció i de protecció de la salut, particularment adreçades als grups més vulnerables de la societat.
Aquesta estratègia està recomanada a escala internacional per organismes com l'OMS i està recollida en els plantejaments de l'Estratègia de salut 2020.
El Pla té el repte de dissenyar estratègies de transversalitat que garanteixin que totes les polítiques incorporin la perspectiva de gènere.
Té el suport del Govern de la Generalitat i la complicitat i la col·laboració de tots els organismes, institucions i entitats del nostre país, amb el compromís per avançar cap a la igualtat efectiva entre dones i homes.
El Pla és fruit d'un procés participatiu que ha involucrat nombroses entitats i organitzacions que treballen en l'àmbit de la immigració i que té per màxim objectiu gestionar l'acollida i la integració de les persones migrades a Catalunya.
Les actuacions per al foment de la cohesió social i la convivència del conjunt de grups socials o culturals en la nostra societat es planteja des d'una perspectiva inclusiva, que posa l'accent en allò que ens fa més iguals que no pas diferents i que cerca valors compartits.
Aquests valors són la base i el fonament de la convivència i impliquen per igual la ciutadania autòctona i la nouvinguda.
En aquest Pla es treballen cinc eixos:
El Pla sorgeix d'un acord de govern nascut per crear estratègies preventives i de promoció de la dignitat de les persones.
Elaborat amb el compromís de tots els agents socials, les administracions i els grups parlamentaris, permet dissenyar eines per prevenir el risc d'exclusió social, establir els mecanismes d'intervenció i fixar un horitzó per reduir al màxim la pobresa a Catalunya.